b'\n_START_ARTICLE_\nHimmeldisken fra Nebra\n_START_PARAGRAPH_\nHimmeldisken fra Nebra er en omkring 30 cm bred bronsedisk, patinert bl\xc3\xa5gr\xc3\xb8nn og dekorert med symboler av gull. Symbolene er tolket som solen (eller fullm\xc3\xa5nen), en halvm\xc3\xa5ne og stjerner p\xc3\xa5 himmelen. Syv av stjernene som portretteres p\xc3\xa5 disken er tolket som stjernehopen pleiadene._NEWLINE_To buer av gull, som markerer vinkelen mellom oppgangen i \xc3\xb8st, ble tilf\xc3\xb8yd disken etter solen, halvm\xc3\xa5nen og stjernene._NEWLINE_Buen i bunnen med tre streker, er siste h\xc3\xa5nd p\xc3\xa5 verket. Dens betydning er ukjent; spekulasjoner varierer fra alt fra en solgud, til melkeveien og en regnbue._NEWLINE_Disken stammer fra et arkeologisk funnsted i n\xc3\xa6rheten av Nebra, Sachsen-Anhalt i Tyskland, og er datert til omkring 1600 f.Kr. Den regnes som en kulturgjenstand fra \xc3\x9an\xc4\x9bticekulturen i bronsealderen._NEWLINE_Diskens kunst-stil er ukjent i andre objekter innenfor \xc3\x9an\xc4\x9bticekulturen, og ble f\xc3\xb8rst mistenkt for \xc3\xa5 v\xc3\xa6re en forfalskning. Idag er den akseptert som en autentisk kulturgjenstand.\n_START_SECTION_\nOppdagelsen\n_START_PARAGRAPH_\nDisken dukket opp i antikvitets-markedet i 2001 av en anonym selger som hevdet \xc3\xa5 ha oppdaget gjenstanden med en metalldetektor den 4. juli 1999. Slike arkeologiske gjenstander tilh\xc3\xb8rer staten Sachsen-Anhalt, og etter en politirazzia i Basel, Sveits ble gjenstanden tilgjengelig for stats-arkeologen dr. Harald Meller. Etter politiavh\xc3\xb8r ledet eierne politi og arkeologer til stedet hvor disken ble funnet, sammen med to bronse-sverd, to \xc3\xb8kser, et stemjern og fragmentene av spiralformede armb\xc3\xa5nd._NEWLINE_Arkeologer bekreftet p\xc3\xa5standene om bronse-gjenstander p\xc3\xa5 funnstedet og fant samsvar mellom jordfunn p\xc3\xa5 stedet og p\xc3\xa5 gjenstandene. Disken og andre oppdagede gjenstander befinner seg i Forhistorisk statsmuseum (Landesmuseum f\xc3\xbcr Vorgeschichte) i Martin-Luther-Universit\xc3\xa4t Halle-Wittenberg i Sachsen-Anhalt, Tyskland. De to plyndrerne ble d\xc3\xb8mt til 4 og 10 m\xc3\xa5neders fengsel av domstolen i Naumburg i september 2003. Anken til en h\xc3\xb8yere domstol f\xc3\xb8rte til 6 og 12 m\xc3\xa5neders fengsel._NEWLINE_Funnstedet befinner seg i et omr\xc3\xa5de med forhistoriske bosetninger, og omkranser toppen av det 252 meters h\xc3\xb8ye Mittelberg i Ziegelroda-skogen, ca. 60 km vest for Leipzig. Skogen inneholder omkring 1000 gravhauger, og har v\xc3\xa6rt bosatt siden neolittisk tid. Omkretsen er orientert slik at solen alltid st\xc3\xa5r opp bak \xc2\xabblokksberg\xc2\xbb, den h\xc3\xb8yeste fjelltoppen i fjellkjeden Harz ca. 80 km i nordvest.\n_START_SECTION_\nDatering\n_START_PARAGRAPH_\nDateringen av disken bygger p\xc3\xa5 dateringen av andre gjenstander fra bronsealderen, som ble funnet p\xc3\xa5 samme sted. \xc3\x98ksene og sverdene stammer fra \xc3\x9an\xc4\x9bticekulturen. Barkpartikler fra bj\xc3\xb8rk p\xc3\xa5 et av sverdene er karbondaterte til mellom 1600 og 1560 f.Kr. Partiklene forteller n\xc3\xa5r sverdene ble gravlagt, selv om de kan ha eksistert forut for dette._NEWLINE_R\xc3\xb8ntgenstr\xc3\xa5le-analyser foretatt av E. Pernicka, ved Technische Universit\xc3\xa4t Bergakademie Freiberg, har p\xc3\xa5vist at diskens kobber stammer fra Mitterberg i \xc3\x98sterrike, mens gullet er hentet fra Karpatene. Kobber fra Bottendorf i n\xc3\xa6rheten av Nera er ikke benyttet. De f\xc3\xa6rreste gjenstander av kobber er imidlertid oppdaget der de opprinnelig ble smeltet.'